Tárgy: Tájékoztatás

**Tisztelt Szülők!**

A Kormány döntése alapján 2021. május 10-étől valamennyi diákunk számára **visszaáll a jelenléti oktatás**.

A tanulók biztonságos iskolai oktatása érdekében a 2020. március 8-át megelőző intézkedési terveknek megfelelő gyakorlatot folytatjuk. Ennek megfelelően az iskola területén kötelező a **maszkviselés** és a megfelelő **távolságtartás**. A tanulók testhőmérséklet-mérést követően léphetnek be az iskolába, a beteg gyermekeket a szülők érkezéséig elkülönítjük. Az iskolai foglalkozások szervezésében figyelembe vesszük, hogy különböző osztályokba járó gyerekek minél kevésbé keveredjenek.

Kérjük, hogy **beteg vagy tüneteket mutató gyermeket ne hozzanak az iskolába**!

A covid-fertőzött gyermekről vagy pedagógusról azonnal jelentést teszünk a megfelelő hatóságnak.

A héten beérkezett szülői kérdésekre reagálva tájékoztatjuk Önöket arról, hogy a tanuló távolmaradásának igazolására csak a házirendben szabályozott módon van lehetőség. A távolmaradást igazoltnak kell tekinteni továbbá, ha a tanuló a **szülő írásbeli kérelmére engedélyt kapott a távolmaradásra**. Kérem, hogy ezirányú kérelmüket az iskola e-mail címére juttassák el.

A jelenléti oktatás idején a pedagógusok a tanítási órák iskolai megtartásával biztosítják a tanulók számára a tanulmányaikban való előrehaladást.

Továbbá felhívjuk a figyelmet arra, hogy május 10. napjától a korábban jelzett **menzai** igényeknek megfelelően a felsős diákok számára is újraindítottuk a megrendelést. Amennyiben a gyermek nem jön iskolába, a lemondást a szülőknek kell jelezni az UDmenza felületén a házirendben meghatározott ideig. A lemondás elmaradása esetén érvényesnek tekintjük az étkezés megrendelését.

Kérem, hogy amennyiben a korábban igényelt **napközis vagy tanulószobai ellátásban** változtatást vagy lemondást szeretnének, azt a honlapról letölthető nyomtatványnak az iskola e-mail címére való eljuttatásával tegyék meg.

Bízunk abban, hogy körültekintő, a szabályokat betartó felelős magatartással tanulóink nagy biztonságban vehetnek részt ismét a jelenléti oktatásban.

Debrecen, 2021. május 7.

Tóvizi Erika Ilona

intézményvezető-helyettes